Document ID: 32006D0327

KOMISSION PÄÄTÖS,
tehty 28 päivänä huhtikuuta 2006,
päätöksen 2003/526/EY muuttamisesta tietyissä jäsenvaltioissa sovellettavien klassisen sikaruton torjuntatoimenpiteiden jatkamisen osalta
(tiedoksiannettu numerolla K(2006) 1719)
(ETA:n kannalta merkityksellinen teksti)
(2006/327/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1) ja erityisesti sen 10 artiklan 4 kohdan,
sekä katsoo seuraavaa:
(1)
Komissio teki 18 päivänä heinäkuuta 2003 päätöksen 2003/526/EY (2) torjuakseen tietyissä jäsenvaltioissa esiintyvää klassista sikaruttoa. Kyseisessä päätöksessä säädettiin tietyistä lisätoimenpiteistä taudin torjumiseksi ja vahvistettiin kyseisten toimenpiteiden soveltamisaika.
(2)
Saatavilla olevien epidemiologisten tietojen perusteella on aiheellista jatkaa toimenpiteiden soveltamista 30 päivään huhtikuuta 2007.
(3)
Päätös 2003/526/EY olisi sen vuoksi muutettava vastaavasti.
(4)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2003/526/EY 11 artiklassa oleva ilmaisu ”30 päivään huhtikuuta 2006” ilmaisulla ”30 päivään huhtikuuta 2007”.
2 artikla
Tämä päätös on osoitettu kaikille jäsenvaltioille.
Tehty Brysselissä 28 päivänä huhtikuuta 2006.

Labels: 3
18
6